अहोम भाषा
अहोम भाषा (Ahom language) क्रा-दाई भाषा-परिवार की ताई उपशाखा की एक भाषा है जो भारत के असम राज्य में बसने वाले अहोम लोगों द्वारा 13वीं से 18वीं शताब्दी ईसवी तक बोली जाती थी। यह बर्मा की शान भाषा से मिलती-जुलती है और थाई भाषा से भी दूर से सम्बन्धित है। सन् 2000 में केवल 200 पुजारी ही इस भाषा के ज्ञाता थे। आरम्भ में यह एक सुरभेदी भाषा थी लेकिन समय के साथ इसके सुर खो गये, क्योंकि इसकी लिखाईयों में सुर नहीं लिखा जाता था।